Atklāta konkursa LRAS 2026/13
nolikuma 3. pielikums

Līgums Nr [Līguma Numurs]
Līguma parakstīšanas datums ir pēdējā pievienotā
droša elektroniskā paraksta laika zīmoga datums

	SIA “Liepājas RAS”, reģ. Nr. 42103023090, juridiskā adrese: “Ķīvītes”, Grobiņas pag., Dienvidkurzemes nov., LV-3430, tās valdes locekļa Normunda Niedola personā, turpmāk tekstā saukts Pasūtītājs, kas darbojas uz statūtu pamata, un
__________ reģ.Nr. __________, tās __________ personā, turpmāk tekstā saukts, Izpildītājs, kas darbojas uz __________ pamata, kopā turpmāk sauktas arī PUSES, 
pamatojoties uz atklāta konkursa “Lietu apmaiņas punktu (novietņu) piegāde, uzstādīšana un iekārtošana Dienvidkurzemes atkritumu apsaimniekošanas reģiona atkritumu šķirošanas laukumos “ (LRAS 2026/13) (turpmāk tekstā – Konkurss) rezultātiem, noslēdz šādu līgumu (turpmāk – Līgums) un vienojas par sekojošo:
I. Līguma priekšmets
1. Līguma priekšmets ir trīs (3) novietņu iegāde, iekārtošana, piegāde un uzstādīšana (turpmāk – Prece un Darbi) Pasūtītāja norādītajās adresēs saskaņā ar šī Līguma noteikumiem un tehnisko specifikāciju. 
2. Preces un Darbu apjoms un kvalitāte pilnībā atbilst Izpildītāja iesniegtajam Tehniskajai specifikācijai un tehniskajam un finanšu piedāvājumam (Līguma pielikums), kas ir šī Līguma neatņemamas sastāvdaļas. 
3. Prece jāpiegādā un Darbi jāveic Pasūtītāja norādītajās reģiona atkritumu šķirošanas laukumu adresēs atbilstoši tehniskajā specifikācijā norādītajam. Pasūtītājs patur tiesības mainīt piegādes adreses Dienvidkurzemes atkritumu apsaimniekošanas reģiona ietvaros.

II. Līguma termiņš
4. Līgums stājas spēkā no tā abpusējas parakstīšanas brīža un ir spēkā līdz saistību pilnīgai izpildei. 

III. Līguma summa un norēķinu kārtība
5. Kopējā Līguma summa par Preci un Darbu izpildi ir EUR [Summa cipariem] ([Summa vārdiem] eiro un [centi]/ centi) bez pievienotās vērtības nodokļa (PVN).  PVN 21% apmērā ir EUR [Summa]. Kopējā summa ar PVN ir EUR [Summa ar PVN]. 
6. Līguma summa ietver visas ar Preci un Darbu izpildi saistītās izmaksas, t.sk. konteineru iegādi, plauktu izgatavošanu un montāžu, transporta izmaksas, izkraušanu, uzstādīšanu, līmeņošanu.
7. Pasūtītājs apmaksu veic par katru Preces un Darbu izpildi 3. punktā norādītajās vietās, pamatojoties uz Izpildītāja sagatavotu pieņemšanas-nodošanas aktu un rēķinu.
8. Puses vienojas, ka Izpildītājs rēķinu sagatavo elektroniskā formā ar atsauci uz šo Līgumu, tā summu u.c. informāciju saskaņā ar Līguma Pielikumu un nosūta Pasūtītājam e-pastā: rekini@liepajasras.lv.
9. Samaksa tiek veikta ne vēlāk kā 30 (trīsdesmit) dienu laikā pēc attiecīgā rēķina saņemšanas dienas. Par samaksas dienu uzskatāma diena, kad Pasūtītājs pārskaitījis naudu uz rēķinā norādīto Izpildītāja bankas kontu, ko apliecina attiecīgais maksājuma uzdevums.
10. Ja Pasūtitājs neveic šajā Līgumā paredzētos maksājumus, Līgumā noteiktajā termiņā Pasūtītājs maksā līgumsodu 0,1 % (nulle komats viena procenta) apmērā no laikā nenomaksātā rēķina summas par katru nokavēto dienu, nepārsniedzot 10% (desmit procenti) no kopējā parāda.

IV. Piegādes un uzstādīšanas termiņi
11. Izpildītājs apņemas veikt Preces un Darbu izpildi Pasūtītājam 60 (sešdesmit) dienu laikā no Līguma spēkā stāšanās dienas. 
12. Prece un Darbi tiek uzskatīti par pabeigtiem, kad Puses ir parakstījušas Pieņemšanas nodošanas aktu par visiem trīs konteineriem, un tie ir pilnībā nodoti ekspluatācijai.
13. Ja Izpildītājs kavē 11. punktā noteikto Darbu un Preces nodošanas termiņu, Izpildītājs maksā Pasūtītājam līgumsodu 0,5% (nulle komats piecu procentu) apmērā no nepiegādātās/neuzstādītās Preces vērtības par katru kavēto dienu, bet kopumā ne vairāk kā 10% (desmit procenti) no kopējās Līguma summas. 

V. Preces kvalitāte un garantijas
14. Izpildītājs garantē, ka Prece un Darbi pilnībā atbilst Līguma pielikumā noteiktajai Tehniskajai specifikācijai.
15. Izpildītājs garantē, ka Prece un Darbi atbilst visām Latvijas Republikas normatīvo aktu prasībām un standartiem attiecībā uz tās kvalitāti un drošību, Līguma pielikumā noteiktajai Tehniskajai specifikācijai norādītām prasībām, kā arī Preces izgatavotāja sniegtajai informācijai.
16. Gadījumā, ja Izpildītājs ir piegādājis un uzstādījis Līguma un tā pielikumos noteiktajām prasībām neatbilstošu Preci un Darbus, tā ir bojāta vai citādi neatbilst Līguma un Latvijas Republikas normatīvo aktu prasībām, un minētos faktus nav bijis iespējams konstatēt līdz Preces un Darbu piegādei un uzstādīšanai vai izmantošanas brīdim, Pasūtītāja pārstāvim ir tiesības neparakstīt Līguma 7. punktā noteikto nodošanas – pieņemšanas aktu. Pasūtītājs 27.punktā noteiktajā e-pasta adresei nosūta motivētu atteikumu pieņemt Preci un Darbus, pieprasot novērst konstatētos defektus vai apmainīt Preci.
17. Pasūtītājam ir tiesības pārbaudīt Preces kvalitāti un atbilstību, t.sk. veikt plauktu sistēmas slodzes testu (min 80 kg) uz vietas.
18. Izpildītājs nodrošina ne mazāk kā 24 mēnešu garantiju visai Precei un Darbiem (konstrukcijai un plauktu sistēmai) no pieņemšanas nodošanas akta parakstīšanas dienas. 

VI. Pušu atbildība un līguma pārtraukšana
19. Pasūtītājs sniedz Izpildītājam visu tā rīcībā esošo informāciju un nepieciešamo atbalstu uzstādīšanas veikšanai (piemēram, apliecinājumu par šķirošanas laukuma izmantošanu, vietu, piebraukšanu, darba laiku utml.).
20. Izpildītājs nodrošina atbilstošu darba aizsardzības plānu, tai skaitā risku novērtējumu, individuālos aizsardzības līdzekļus un atbildīgo personu būvdarbu vadīšanai.
21. Izpildītājs nodod Pasūtītājam šādu dokumentāciju:
1) izmantoto materiālu un iekārtu tehniskās pases;
2) garantijas dokumentus;
3) fotofiksāciju pirms un pēc uzstādīšanas;
4) lietošanas un apkopes instrukciju novietnēm.
22. Pasūtītājam ir tiesības atteikties parakstīt pieņemšanas nodošanas aktu, ja dokumenti nav iesniegti.
23. Izpildītājs atbild par jebkādiem bojājumiem Pasūtītāja un atkritumu šķirošanas laukumu īpašnieku īpašumam, kas radušies darbu veikšanas laikā, un novērš tos par saviem līdzekļiem
24. Izpildītājs apliecina, ka viņš ir iepazinies un apņemas Darbu laikā ievērot visas Latvijas Republikā spēkā esošajos normatīvajos aktos noteiktās prasības, tajā skaitā darba aizsardzības, veselības aizsardzības, vides aizsardzības un ugunsdrošības prasības.
25. Pasūtītājam ir tiesības atkāpties no Līguma, ja:
25.1. Izpildītājs ilgāk par 30 (trīsdesmit) dienām pārkāpj Līguma 11. punktā minēto Preces 	piegādes un Darbu izpildes termiņu.
25.2. Pret Izpildītāju tiek uzsākts process par atzīšanu par maksātnespējīgu, uzsākta tā 	likvidācija, vai Izpildītājs iesniedz pieteikumu par tiesiskās aizsardzības procesa 	uzsākšanu.
25.3. Pasūtītājam ir tiesības vienpusēji izbeigt Līgumu vai pārtraukt Līgumu par Preces un 	Darbu piegādi, ja Preces un Darbu kvalitātes prasības atšķiras no Tehniskajā 	specifikācijā – tehniskajā un finanšu piedāvājumā (Līguma pielikums) norādītajām un 	Izpildītājs nav ņēmis vērā 16. punktā minēto.
26. Pasūtītājs ir tiesīgs vienpusēji izbeigt Līgumu, ja Izpildītājam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi. Šajā gadījumā Pasūtītājs 5 (piecas) dienas iepriekš rakstiski brīdina Izpildītāju.
27. Ar Līgumu uzņemto saistību izpildes nodrošināšanai Puses nosaka atbildīgo darbinieku:
• no Pasūtītāja puses – (…);
• no Izpildītāja puses – (…).
28. Pušu kontaktpersonas ir atbildīgi par Līguma izpildes uzraudzīšanu, tajā skaitā, par  Preces un Darbu organizēšanu, savlaicīgu rēķina iesniegšanu un pieņemšanu, apstiprināšanu un nodošanu apmaksai, pretenziju sastādīšanu.
VII. Līguma izpildē iesaistītā personāla un apakšuzņēmēju nomaiņa
29. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
29.1. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
29.2. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkumā personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
29.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
29.3.1. piedāvātais apakšuzņēmējs neatbilst Iepirkuma dokumentos apakšuzņēmējiem 	izvirzītajām prasībām;
29.3.2. tiek nomainīts apakšuzņēmējs, uz kura iespējām Iepirkumā Izpildītājs balstījies, lai 	apliecinātu savas kvalifikācijas atbilstību paziņojumā par līgumu un Iepirkuma 	dokumentos noteiktajām prasībām, un piedāvātajam apakšuzņēmējam nav vismaz 	tādas pašas kvalifikācijas, uz kādu Iepirkumā Izpildītājs atsaucies, apliecinot savu 	atbilstību Iepirkumā noteiktajām prasībām, vai tas atbilst Publisko iepirkumu likuma 	42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem 	pretendentu izslēgšanas gadījumiem;
29.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 	EUR (desmit tūkstoši euro), atbilst Publisko iepirkumu likuma 42. panta otrās daļas 	1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas 	gadījumiem;
29.3.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, 	kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma 	dokumentos noteiktajiem piedāvājuma izvērtēšanas kritērijiem.
29.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
29.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.  panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai.  Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
29.6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
29.7. Izpildītājam jānodrošina, ka apakšuzņēmējs tam uzticēto Darba daļu nenodos tālāk bez Pasūtītāja rakstiskas piekrišanas.
29.8. Darba izpildes laikā Pasūtītājam ir tiesības pieprasīt nomainīt apakšuzņēmēju vai speciālistu gadījumā, ja apakšuzņēmējs vai speciālists Darba daļu veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par apakšuzņēmēja vai speciālista nomaiņu. Ja Izpildītājs neievēro Līguma 7.daļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Darba izpildi līdz Izpildītājs ir novērsis konstatētos pārkāpumus un Līguma 11.punktā noteiktais Darba izpildes termiņš netiek pagarināts.

VIII. Domstarpības un strīdi
30. Puses apņemas neizpaust trešajām personām jebkuru informāciju, kas iegūta Līguma izpildes laikā, izņemot gadījumus, kad to pieprasa likums
31. Ja Pusēm rodas domstarpības šī Līguma piemērošanā, tās tiek atrisinātas savstarpēju pārrunu ceļā, ja nepieciešams, papildinot vai izmantot Līguma tekstu.
32. Visi strīdi, kas Pusēm rodas šī Līguma noteikumu neizpildes vai nepienācīgas izpildes gadījumā, tiek atrisināti, Pusēm vienojoties, vai tiesā Latvijas Republikas likumdošanas noteiktajā kārtībā.

IX. Līguma izmaiņas
33. Šis Līgums var tikt papildināts vai izmainīts Pusēm savstarpēji vienojoties. Jebkuras šī Līguma izmaiņas vai papildinājumi ir spēkā, ja tie noformēti rakstveidā un parakstīti ar drošu elektronisko parakstu no abu Pušu puses, un tie kļūst par Līguma neatņemamu sastāvdaļu.
34. Puses vienojas, ka pēc Pasūtītāja iniciatīvas, nemainot Līguma kopējo summu un nepasliktinot Preces un Darbu kvalitāti, ir pieļaujamas šādas Līguma izmaiņas:
1) piegādes un uzstādīšanas vietas precizēšana vai maiņa Dienvidkurzemes atkritumu apsaimniekošanas reģiona ietvaros;
2) Preces un Darbu nodošanas termiņa pagarināšana, pēc Pasūtītāja pieprasījuma sakarā ar šķirošanas laukuma pieejamību, par ne vairāk kā 30 dienām.
35. Šajā punktā minētās izmaiņas nav uzskatāmas par būtiskām Līguma izmaiņām Publisko iepirkumu likuma izpratnē un tiek noformētas ar rakstveida vienošanos starp Pusēm.
36. Konkursam iesniegtajā piedāvājumā norādīto materiālu vai iekārtu aizstāšana ar ekvivalentiem materiāliem vai iekārtām ir pieļaujama, iepriekš to saskaņojot ar Pasūtītāju šādos gadījumos:
36.1.1. ja ražotājs ir pārtraucis ražot konkrētos materiālus vai iekārtas un šie materiāli, vai 	iekārtas nepieciešamajā apjomā tirgū nav pieejami;
36.1.2. ja materiāls vai iekārta ir morāli un tehnoloģiski novecojusi un piedāvātais risinājums 	nodrošina labāku tehnoloģisku vai energoefektīvāku risinājumu, nepalielinot 	Iepirkumā nosolītās izmaksas.

X. Līguma spēkā esamība un noslēgšana
37. Līgums sagatavots un parakstīts ar drošu elektronisko parakstu. Līgums stājas spēkā, kad to parakstījusi pēdējā no Pusēm un ir spēkā līdz Pušu saistību izpildei.

XI. Pušu juridiskās adreses
	Pasūtītājs
SIA “Liepājas RAS”
Reģ.Nr. 42103023090
Adrese: “Ķīvītes”, Grobiņas pag., Dienvidkurzemes nov., LV-3430 
Tālr.: 
E-pasts: birojs@liepajasras.lv
Banka: AS “Swedbank”
SWIFT kods: HABALV22
Konts: LV81HABA0551005351601 

	Izpildītājs
SIA 
Reģ.Nr. 
Adrese:
Tālr.
E-pasts: 
Banka:
SWIFT kods: 
Konts: 

	Valdes loceklis Normunds Niedols

